Posted by: Karen | 2012/01/25
Hi Dr. My man het n LP gehad oor hulle gedink het hy het breinvliesontsteking. Dit was toe darem negatief. Dit was vreeslik seer vir hom en die area is nie verdoof voor die tyd nie. Hulle was veronderstel om n rukkie voor die tyd deur sy drip vir hom iets te gee vir die pyn, maar dis gedoen toe die dr al besig was om te begin met die LP. Volgens die dr sou dit hom ook gemaak slaap het vir n paar uur. Hy het glad nie geslaap van die medikasie nie. Alhoewel hy gewoonlik baie sensitief is vir medikasie en vinnig sal slaap net van n ou pilletjie.
Nou ek weet daar''''s niks wat ons nou kan doen omtrent die feit dat hy die pynlike prosedure gehad het nie, waar dit dalk minder pynlik kon wees as hy verdoof was. Ek wil net die regte feite agter mekaar kry sodat as enige een van ons dalk weer vir so iets moet gaan dat mens weet waarop jy kan aandring en wat nie.
1) Wat is die beste keuse van dr om dit te doen?
2) Is die area veronderstel om verdoof te word en hoelank voor die tyd?
3) Is dit dieselfde as n epiduraal, met die verskil van iets word uit getrek waar met n epiduraal iets ingespuit word?
4) As dit dieselfde is, hoekom is n LP dan so seer in vergelyking met n epiduraal? Het nog nie iemand gehoor se n epiduraal is so vreeslik seer nie, hoekom kla almal oor n LP.